Den fan der fredag aften i forbindelse med DM-finalekampen mellem Frederikshavn White Hawkes og Sønderjyske kastede et kanonslag ind på isen kan se frem til livsvarig karantæne fra White Hawkes hjemmekampe.

På White Hawkes hjemmeside skriver klubben, at Elite Nord Frederikshavn og spillerne fra White Hawks tager kraftig afstand fra afslutningen på den tredje DM finale i fredags i Frederikshavn. En fantastisk aften stoppede næsten brat, da en eller anden fandt på den tåbelige idé at kaste et kanonslag ind på isen. Vagterne er i gang med at finde ud af, hvem det var der kastede og når de gør det, kan vedkommende se frem til at blive udelukket fra kampene på livstid.